open-index/open-wikipedia-markdown huggingface dataset:
Llibre de Sent Soví

El ***Llibre de totes maneres de potatges de menjar***, más conocíu como'l ***Llibre de Sent Soví*** (1324) ye un recetariu medieval d'autor anónimu redautáu en valencianu. Ye unu de los manuscritos más vieyos d'Europa, el primer recetariu conocíu de cocina catalana y unu de los recetarios europeos más antiguos escritos nuna llingua estremada del llatín. Contién más de doscientes recetes. Foi unu de los recetarios de más influyencia d'Europa y delles de les sos recetes van ser copiaes nel sieglu XV en dos recetarios italianos, el *Libro di arte coquinaria*, que considera que los cocineros catalanes son los meyores del mundu, y *Platina de honesta voluptate et valetudine*.

## Referencies
Joseph Conrad

**Józef Teodor Konrad Korzeniowski**, más conocíu como **Joseph Conrad** , foi un novelista polacu en llingua inglesa. 

## Biografía

La madre de Conrad, Evelina Bobrowski, casó con Apollo Korzeniowski, y el matrimoniu vivió un tiempu en distintos llugares de les provincies ucraínes de Polonia, onde Apolo alministraba faciendes rurales. Daquella Polonia yera un dominiu de Rusia, y la participación d'Apollo nuna insurreición política escontra la dominación zarista da como resultáu'l destierru de tola familia. En xineru de 1863 lleguen a Vologda, ciudá del norte de Rusia, como exiliaos. Evelina muerre nel añu 1865 y Apollo nel 1869. Joseph queda güerfanu a la edá d'once años. 

Joseph Conrad queda baxo la tutula de lo so güela, Teófila Bobrowka, y del conde Ladislao Mniszek, pero va ser el so tíu maternu, Tadeo, quien se va facer cargu de la so educación. Conrad conoz Lvov, Cracovia, llee a Dickens, *[[Gil Blas]]* y *[[Don Quijote]]*. Pero ye la llectura de *[[Travailleurs de la mer]]*, obra de Victor Hugo, lo que lu va llevar a querer embarcase, siendo'l puertu de salida'l de la ciudá francesa de Marsella. Nel añu 1878 llega a Londres ensin saber inglés y aprueba l'esame que lu certifica pa ser ser segundu oficial de la marina mercante. Conoz China y el ríu Congo, esperiencies que llueu va utilizar na so obra literaria. La lliteratura va ocupar la última etapa de la vida de Conrad, de 1895 hasta l'añu 1924. 

## Obres

* *Almayer's Folly*, (1895)
* *An Outpost of Progress*, (1896)
* *An Outcast of the Islands*, (1896)
* *The Nigger of the 'Narcissus*, (1897)
* *Heart of Darkness*, (1899)
* *Nostromo* (1904)
* *The Secret Agent*, 1909
* *Under Western Eyes*, (1911)

## Bibliografía

*Stape, John (2007). Las vidas de Joseph Conrad, Lumen
La infana raso

***La infana raso*** (n'asturianu: «La raza infantil»), ye la principal obra lliteraria escrita nel idioma esperantu. Consiste nun poema de 25 capítulos, escrito pol escocés William Auld (1924-2006). La primera edición del poema espublizóse en 1995 con un prólogu de John Francis, y dende entonces han siguío-y diverses ediciones. Según los redautores: «*La infana raso* esplora'l rol de la especie humana nel tiempu y el *[[cosmos]]*», tema que tamién pue vese en *Canto general* del chilenu Pablo Neruda.

Basaos principalmente nesta obra, en 1999, l'Asociación d'Escritores n'Esperantu nombró a Auld como candidatu pal Premiu Nobel de Lliteratura. Nel prólogo de la primera edición John Francis escribe: «Ciertamente podemos aseverar que la nuesa lliteratura posee poemes, qu'quiparanse totalmente coles sos equivalentes n'idiomas nacionales; porque equí hai una obra, que responde a les necesidaes non sólo del so propio idioma, sinón que tamién a los de les lliteratures modernes internacionales». S'han espublizao diverses traducciones n'otros idiomes, como en neerlandés o portugués. Fragmentos del poema han sío espublizaos n'islandés, italianu, ente otros. Les versiones n'inglés, escocés y gaélicu apaecen incluíos nel llibru *William Auld: Master Poet of Esperanto* de Girvan McKay.

A pesar de l'admiración xeneral pola calidá lliteraria de la obra, dalgunos escritores n'esperantu han criticao'l llenguax imprudente y ciertes espresiones de dalgunos versos del poema. Auld respondió ha estes crítiques na tercera edición del poema.

## Traducciones
* Inglés: The Infant Race; Girvan McKay.
* Escocés: The Bairnlie Race.
* Gaélicu: An Cinneadh Leanabail; Girvan McKay.
* francés: La race infantile; Jean-Pierre Danvy.
* húngaru: A gyermeki faj.
* Neerlandés: Het kinderras; Willem Verloren van Themaat.
* Portugués: A Raça Menina; Leopoldo H. Knoedt

## Referencies
Taubaté

**Taubaté** ye un conceyu brasilanu del estáu de São Paulo, alcontráu a 123 quilómetros de la capital del estáu y a 280 km de la ciudá de Rio de Janeiro, antigua capital federal. Ye'l segundu polu industrial y comercial de la rexón.

## Referencies

## Enllaces esternos
Cakewalk

El **cakewalk** o **cake walk** ye una danza popular nacida nes plantaciones d'esclavos negros de Virxinia, pa imitar con ironía l'actitú de los sos amos nos bailes. Apaeció hacia 1870, siendo importáu n'Europa hacia 1900 pela vía del music-hall, algamando sonadía, especialmente nel norte de Gran Bretaña, dao que s’asemeyaba abondo con delles dances llariegues. Otros nomes alternativos pa esta forma de danza fueron "chalkline-walk", y "walk-around".

Nel Sur de los Estaos Xuníos, los esclavos disponíen de pocos momentos de folgancia. El domingo, aprovechaben a veces l'ausencia de los amos pa facer vivir lo que-yos quedaba de la so tradición africana. Esos momentos tan raros significaben muncho pa ellos. A veces, los colonos más permisivos asistíen a eses folixes y recompensaben a los meyores danzantes con una pastel, d'ahí vien el nome de cakewalk («marcha del pastel») dau a esti tipu de danza sincopada en forma de marcha. 

Existe una rellación musical bien evidente ente'l *cakewalk* y el Ragtime, con idénticos antecedentes; de fechu, munchos de los primeros rags yeren, en realidá, *cakewalks*. Autores como Clayton y Gammond suponen que’l *cakewalk* existía posiblemente en 1840, pues ta constataoe nesa fecha l'usu de la expresión *Take the cake* pa referise a un baile de les plantaciones. Según estos autores, el *ragtime* tomaría les sos carauterístiques del *cakewalk*, y non a la inversa. En cualquier casu, yá en 1877 existía un tema de Dave Braham, bien popular, llamaáu *Walking for that cake*.

Según descripciones de la dómina, el baile consistía nuna serie de brincos y xiros frenéticos que s’alternaben con lentos desfiles, nos que los bailarines, siempre por parexes, caminaben solemnemente. El primer exemplu de *cakewalk* grabáu, corresponde al tema *At the cakewalk last night* (1910) de George Formby.

Claude Debussy compuso en 1908 *Golliwogg's cakewalk*, pa piano, nel so *Children's Corner*. Unu de los sos *Preludios*, tituláu *Général Lavine - excentrique*, ye igualmente «nel estilu y el movimientut d'un cakewalk» (sigún les pallabres de Debussy).

Georges Méliès realizó un film en 1903 tituláu *Le Cake-walk infernal* poniendo n’escena un grupu de de danzantes practicando’l cakewalk.

## Interpretes conocíos
*Vess Ossman (*Banjo*)
*Fred Van Eps (*Banjo*)
*John Philip Sousa and his band (*Brass Band*)
*Victor Minstrels (*Vocal*)
*Victor Military Band (*Brass Band*)
*Prince's Orchestra (*Brass Band*)
*Europe's Society Orchestre (*Brass Band*)
*Arthur Pryors Band (*Brass Band*)
*Arthur Collins & Byron G. Harlan (*Vocal*)

## Ver tamién
* Ragtime
* Two-step
* Foxtrot
* Coon song

## Referencies

## Enllaces esternos
Cine n'esperantu

Al contrario que nel casu de la lliteratura o la música, el cine ye una actividá pocu desendolcada de la cultura existente n'esperantu, una llingua planiada utilizada pa la comunicación internacional.

Existen cuatro películes llargues de ficción falaes dafechu n'esperantu. La primera foi la producción francesa *[[Angoroj]]* (Angusties) dirixida en 1964 por Atelier Mahé. La segunda foi Incubus, un filme d'horror protagonizáu por William Shatner, que se convirtió en película de cultu en medios cinéfilos. La tercera, Gerda malaperis (Gerda desapaeció), foi distribuida direutamente en DVD dende la páxina de la compañía (Imagu-Filmo). Ta basada nel llibru del mesmu nome escritu por Claude Piron. La cuarta, * [[La Patro]] *, de la mesma productora de *Gerda malaperis*, basada nuna obra de la lliteratura xaponesa.

## Usu del esperantu nel cine
Delles películes emplegaron l'esperantu como mediu d'amosar efeutos variaos: internacionalismu, exotismu o misteriu. Ente elles pueden citase:

* 1940 En *[[The Great Dictator]]*, de Charlie Chaplin, los carteles de los negocios del guetu xudíu apaecen escritos n'esperantu y non n'alemán. Asina, Chaplin quería que nun fora tan evidente la metáfora sobre l'Alemaña nazi.
* 1976 Na recreación de los ambientes anarquistes de la película catalana *[[La ciutat cremada]]*, dirixida por Antoni Ribas, inclúyese una escena d'una xunta de persones d'esta ideoloxía aprendiendo esperantu en grupu.
* 1994 En "Street Fighter", les señales de tráficu y los carteles tán n'esperantu, amás d'en dellos diálogos que se puen sentir de fondu y nel himnu de Shadoloo.
* 1997 L'esperantu apaez na película dramática de ciencia-ficción d'Andrew Niccol Gattaca, na que los anuncios tán n'esperantu o n'inglés.
* 2004 Na película  trescurre nuna ciudá bilingüe, onde la segunda llingua d'usu ye l'esperantu. 

## Referencies

## Enllaces esternos
Pobol y Cwn

***Pobol y Cwm*** (La xente del valle) ye una telenovela en galés que s'emite dende 1974 na televisión d'esti país. Nun primer momentu empezó a emitise na BBC de Galés, anque en 1983, col nacimientu de S4C pasó a esta canal. Depués de los partíos de rugbi, esti serie —qu'acaba de cumplir 40 años n'emisión— ye l'espaciu más vistu de S4C.

Anque les trames cambiaron muncho dende la primer temporada, la mayor parte del argumentu céntrase nel chigre del pueblu y nos negocios y cases d'al llau. Los personaxes de la serie, habitantes del ficticiu pueblu de Cwmderi, falen nel so dialeutu local, anque tamién hai personaxes que vienen d'otres partes de Gales y que utilicen otru rexistru. 

## Referencies

## Enllaces esternos
Matalobos

***Matabolos*** ye una serie gallega emitida per TVG y ambientada nel área metropolitana d'A Coruña, concretamente na ficticia Sardiñeira. Narra la historia de cinco families metíes por dalgún motivu nel negociu del narcotráficu, anque’l clan de los Matalobos ye'l que destaca sobre'l restu. Con un realismu grande, la historia supunxo un pasu perimportante nel audiovisual gallegu al dexar atrás al bucolismu que reflexaron les series anteriores de TVG. 

*Matalobos* estrenóse nel 2009 y dende’l primer momentu hubo munchos que la calificaron como serie de cultu. La producción llegó algamar un 30% d'audiencia y depués de 87 capítulos y cinco temporaes, TVG punxo puntu final a una de les sos series más exitoses. Nos sos cuatro años d'emisión, llegó a superar a Gran Hermano o Gran Hotel. Amás, consiguió ocho premios de l'Academia Galega do Audiovisual y el Prix Circom a la Meyor Ficción Europea, el premiu más importante qu'algamó la TVG y pol que compitió con producciones d'otres 23 televisiones, mesmamente de la BBC. 

Otra manera, *Matalobos* foi elixida ente los llectores de la edición española de Vanity Fair como la meyor serie de los últimos tiempos. Na votación participaron 60 producciones, de les que namás 17 yeren españoles. La ficción, que tuvo ente les sos guionistes a escritores como Diego Ameixeiras –Premiu Xerais de Novela-, foi tamién tou un fenómenu nes redes sociales, llegando nel capítulu final a ser trending topic en tol Estáu col hastag #matalobos.

## Repartu

### Principal
*Luís Iglesia (Carmelo Matalobos Torreiro)
*Carolina Vázquez (Bárbara Juve Boedo)
*María Mera (Vanesa Viaño Ugarte)
*Mariana Expósito (Xulia Gómez)
*Mónica Camaño (Fiscal Olaia Mosteiro Losada)
*Isabel Naveira (Teniente Eva Seijas)
*Manuel Cortés (Capitán Ernesto Ferreiro)
*Saamira Ganay (Cabu Otero)
*Alfonso Agra (Díaz)
*Monti Castiñeiras (Darío Vargas)

## Referencies

## Enllaces esternos
Padre Casares

***Padre Casares*** foi una de les series de más éxitu de la TVG. Esta producción ta protagonizada por Horacio Casares, un sacerdote modernu recién salíu del seminariu que llega a la villa de Louredo, un conceyu mariñán de 1.000 habitantes, en relevu de don Crisanto, un cura vieyu que llevaba tola vida dedicáu a la so parroquia. Esta situación va trae-y dellos problemes d'adautación. Destaquen nel pueblu les griesques ente'l cura vieyu y l'alcalde, d'ideoloxía comunista y que quier un pueblu atéu; y ente les beates –mermuradores y de misa diaria- y la mocedá del pueblu, con valores nuevos sobre la so sexualidá. Toes estes engarradielles centren l'argumentu cómicu de los capítulos. Mesmamente, la confrontación cristianos/ateos pue vese nel mesmu usu que los personaxes faen del topónimu del pueblu: Santo Antonio de Louredo/Louredo.

L'éxitu de la serie llevo a qu'otres televisiones adaptaran los guiones a la so realidá cultural. Asina, podemos ver los mesmos argumentos pero con cambios que reflexen l'ámbitu territorial al que se dirixen: los paisaxes; l'arquiteutura de los edificios; los nomes y apellíos de los personaxes; la música y llingua cambien na versión en gallegu, castellán y catalán. Too ello gracies a les adautaciones de Canal Sur (Padre Medina), Canal 9 (Senyor Rector) y IB3 (Mossèn Capellá). Amás, TeleMadrid y Castilla-La Mancha TV emitieron la serie orixinal doblada al castellanu. 

## Repartu

## Referencies

## Enllaces esternos
Asturias, la mirada del viento

*Asturias, la mirada del viento* ye un documental producíu por Ediciones Nobel pa La Nueva España y que’l diariu uviedín comercializó en DVD hai más o menos una década. Trátase d'una producción mui cuidada que quier mostrar el paisaxe y la xeografía del nuestru país, cola novedá de que toles imáxenes tán tomaes dende l'aire. Esta serie documental surdió cuando Asturies tovía nun contaba con televisión pública y por mor del éxitu d'espacios asemeyaos como *Euskal Herria, la mirada mágica*, que s’emitió en vascu n’ETB1 y castellanu n’ETB2; *Catalunya des de l'aire*, de TV3; *Terra e vento*, de TVG; o *España, entre el cielo y la tierra*, de TVE.

Coles primeres emisiones de TPA, allá pel añu 2006, los responsables de la canal mercaron los derechos d'emisión del espaciu y emitiéronlu tolos llunes a lo llargo de 14 selmanes. Anque los asturianos nun pudieron ver esti documental nel so idioma, los catalanes sí pudieron ver *Astúries, la mirada del vent*: el doblaxe nel so idioma d'esta producción asturiana. Y ye qu'Esport3, la canal pública catalana dedicada a los deportes y estilu de vida deportivu, emitió esti documental. Estrenóse xunto a otros espacios del xéneru “dende l'aire”, como’l d'Euskal Herria, *Els Pirineus des de l'aire*, *L'Ebre, camins d'aigua* y *Itàlia des de l'aire*.

## Referencies

## Enllaces esternos
Mueyu

El términu **mueyu** pue referise a:

* El **mueyu**, (Capra pyrenaica), una de les especies de bóvidos del xéneru *Capra* qu'esisten n'Europa.
* **[[Mueyu (gastronomía)|mueyu]]**, sustancia líquido o pastoso que se prepara como adobíu pa da-y tastu a la carne, al pexe.
Gerda malaperis!

***Gerda malaperis!*** (n'asturianu *¡Guerda desapareció!*) ye un llibru n'esperantu publicáu en 1983 por Claude Piron. Depués, realizóse una película col mesmu nome basada na historia del cuentu.

## El llibru
Ye ún de los llibros de deprendimientu más conocíu pa empezar a estudiar esperantu. Ta llenu de diálogos simples con llinguaxe cotidianu, ideal pa perfeccionar l'idioma ente estudiantes. La historia trata sobre la misteriosa desaparición d'una traductora.

## La película
Al traviés d'esti filme, buscóse crear una ferramienta útil y eficaz pal aprendizaxe del esperantu. Asina empezó'l proyeutu en Minas Gerais, un estáu de Brasil. Llanzóse en xunetu de 2006, mentes la inauguración del Congresu Universal númberu 91, en Florencia, Italia.

## Referencies

## Enllaces esternos
*Web oficial de la película 
*Gerda Malaperis! - la película, en YouTube
BBC Alba

**BBC Alba** ye una canal en gaélicu escocés que surdió de la collaboración ente BBC, que pon la parte téunica, y MG Alba, un organismu del Gobiernu d'Escocia encargáu d'impulsar l'audiovisual nesti idioma y que ye quien xestiona la emisora. Esta televisión estrenóse'l 19 de setiembre del 2008 y emite siete hores al día. Ye'l primer canal fechu al 100% dende Escocia y el primeru qu'utiliza'l nome de la BBC ensin ser propiedá dafechu de la corporación británica. La emisora tien una audiencia media de 530.000 persones cada selmana, una cifra bien alta al tener en cuenta que'l gaélico-escocés tien 65.000 falantes. 

El presupuestu de la canal de televisión se reparte ente BBC (8.000.000) y MG Alba, que destina la mayor parte del so prestupuestu (12.000.000) a la canal. Los críticos de la emisora afirmen que ye un presupuestu mui grande pa un númberu d'espectadores curtiu. Sicasí, la so audiencia multiplica por cinco a los falantes de gaélicu.

## Historia
La cadena nació depués de que la televisión pública británica preguntara a los escoceses sobre la posibilidá d'echar a andar una televisión en gaélicu. La respuesta positiva fizo que la programación principiara'l 19 setiembre del 2008 a les 21:00 con un videu que mostraba a delles personalidaes de la cultura escocesa reinterpretando'l clásicu del rock gaélicu «Alba». Depués s'emitió un conciertu de música celta, una ficción de producción propia y un documental.

Un estudiu demostró que nes primeres selmanes d'emisión, el 82% de los televidentes de fala gaélica vieran la canal. Otra manera, la suma de l'audiencia de BBC Alba y de la repetición de dellos programes en gaélicu per BBC2 mostró que yeren siguíos pol 21% de la población adulto del país. Ye de reseñar que los programes que nun s'emiten en direuto per BBC Alba van con subtítulos n'inglés. 

## Referencies

## Enllaces esternos
S4C

**S4C** ye una canal de televisión de Gales.

El 1 de payares de 1982 llegó a les pantalles S4C, la primer televisión rexonal europea y la primera creada col enfotu de normalizar un
idioma minorizáu. Nos sos empiezos, la cadena emitía en galés y inglés al compartir frecuencia cola estatal Channel 4. Sicasí, l'aparición de la televisión dixital nel 2010 permitió la separación de les dos señales. La emisora ta dirixida pola Autoridá de la Canal Cuatro de Galés, un organismu públicu independiente designáu pol Departamentu de Cultura, Medios y Deporte del Gobiernu británicu, que ye’l que tien les competencies en materia audiovisual y quien financia la canal al traviés d'un canon. 

## Historia
La creación de S4C supunxo una llucha llarga del movimientu de reivindicación llingüística galés, que dende’l primer momentu tuvo en cuenta la importancia de la televisión pa salvar el so idioma. Mesmamente, Gwynfor Evans, el líder de Plaid Cymru, principal partíu nacionalista galés, llegó a ponese en fuelga de fame. A la fin, el Gobiernu de Thatcher anunció que Gales diba tener una canal
independiente na so llingua, pero con emisión dientro de la frecuencia de Channel 4.

La primer programación de S4C foi’l 1 de payares de 1982 a les 18:00 hores, un día enantes del nacimientu de Channel 4. L’aparición
de la canal supunxo que los programes en galés de la BBC –que se convirtió nun proveedor de conteníos de S4C– pasaran a la emisora nueva.
Y ye qu'una de les carauterístiques d'esta televisión ye que nun produz nengún espaciu de los qu'emite, polo que los conteníos se reparten ente BBC-Gales y les productores independientes del país. 

Otra manera, la canal nació nun primer momentu como emisora billingüe, con programes en galés nos horarios de máxima audiencia –ente les 18 y les 22 hores– y colos espacios n'inglés de Channel 4 nel restu del horariu. Per otru llau, pa facilitar que los falantes d'inglés pudieran siguir la emisión, el teletestu de S4C ufría la programación con subtítulos n'inglés, amás d'en galés pa los que taben deprendiendo l'idioma. Nel 2010, col apagón analóxicu, S4C dexó de compartir frecuencia y pasó a emitir programes les 24 hores.

## Referencies

## Enllaces esternos
Llista de presidentes de Chequia

El presidente ye'l Xefe d'Estáu de la República Checa. Ye escoyíu pa un mandatu de 5 años pol Congresu, y puede reeligirse una vegada. Si hai vacancia del cargu, el primer ministru asume como interín.

Esta ye la llista de los presidentes de la República Checa dende la independencia, en 1993.

## Presidentes de la República Checa

## Ver tamién
* Primer Ministru de Chequia
* Presidente de Checoslovaquia

## Referencies

## Enllaces esternos
TG4

**TG4** ye una canal de televisión n'irlandés. Empezó les sos emisiones el 31 d'ochobre de 1996 como *Teilifís na Gaeilge* (TnaG). Anque dende un principiu dependía de Raidió Teilifís Éireann (RTÉ), nel 2007 separóse dafechu y convirtióse nuna corporación colos sos propios estatutos y direición. Amás, nesi mesmu añu, entró na Xunión Europea de Radiodifusión y nel 2010 foi miembru fundador de l'Asociación Mundial de Radiotelevisiones Indíxenes, a la qu'actualmente pertenecen diez empreses. 

La canal pue sintonizase en tola isla d'Irlanda y ta dirixida por un Conseyu que tien que cuidar pa que la emisora cumpla col serviciu públicu y cola defensa del idioma gaélicu. Amás d'esta cadena, la compañía cuenta actualmente con Cula 4, una canal infantil; y TG4 HD, coles principales retresmisiones de TG4 n'alta definición. Amás, preparen la puesta en marcha de TG4 + 1.

## L'irlandés na televisión
La televisión estatal irlandesa (RTÉ) empezó a emitir el 31 d'avientu e 1961, anque los espacios en gaélicu yeren minoritarios na programación. El nacimientu de RTÉ2 tamién supunxo la medría de los programes en gaélicu, con infantiles, informativos y espacios en prime-time. Sicasí, nun suponíen más del 5% de la emisión total. Too esto fizo que, a principios de 1980, l'asociación Coiste ar son
Teilifis Gaeltachta (Comité pa una Televisión n'Irlandés) encalzara una reivindicación por un serviciu públicu de televisión nesti idioma. 

A finales de los ochenta, el Gobiernu irlandés comprometióse a crear la canal, pero dellos retrasos, cambios de gobiernos y problemes presupuestarios retrasaron la primer emisión hasta ochobre de 1996. Nos primeros tiempos, TG4 emitía ente les 20:00 y les 22:30 hores, amás d'un bloque infantil ente les 17:00 y les 18:00 hores. Actualmente emite unes siete hores y inclúi dellos productos de ficción n'inglés y la programación informativa en francés de France 24 na madrugada. Otra manera, la mayoría de los programes que nun s’emiten en direuto tienen subtítulos n'inglés.

## Referencies

## Enllaces esternos
Mary Poppins

***Mary Poppins*** ye una película musical producíu por Walt Disney y estrenóse 26 d'agostu de 1964, basada nel llibru del mesmu nome roblaba por P. L. Travers. La película entemez actores reales con secuencies animaes.

## Repartu

## Referencies

## Enllaces esternos

* Web oficial 
* 
*
Araçatuba

**Araçatuba** ye una ciudá allugada al noroeste del estáu de São Paulo, Brasil. Tien una población de . Les actividaes principales que se desenvuelven na ciudá tán rellacionaes col sector agroindustrial, especialemente la cría de ganáu. Tien un área de 1167,4 km². El so altor ye de 390 m.

## Referencies

## Enllaces esternos
Patrick Modiano

**Patrick Modiano**  ye un novelista francés, ganador del Gran Premiu de Novela de l'Academia Francesa (1972), del Premiu Goncourt (1978) y del Premiu Nobel de Lliteratura (2014). Delles de les sos novelas hen sido llevaes al cine y y participó na escritura del guión de delles películes, ente elles *Lacombe Lucien*, de Louis Malle.

## Referencies

## Enllaces esternos
SuperLópez

**SuperLópez** ye una serie creada en 1973 pol dibuxante español Juan López Fernández, meyor conocíu pol so nomatu de Jan, y que nació p'asonsañar a Superman. Nos primeros álbumes, la serie movíase alredor del mundu de los superhéroes, pero depués Jan fíxose cargu tamién del guión y al traviés del personaxe aprovechó pa tratar toa una serie de temes d'actualidá y, mesmamente, pa facer crítica social.

SuperLópez traducióse al alemán (Super-Meier), danés (Superdan), noruegu (Superegon) y suecu (Super Nilsson). Sicasí, la presión de DC Comics, empresa dueña de los derechos de Superman, presionó nel mercáu internacional pa que nun trunfara lo que consideraben un plaxu del de Kriptón. Amás, Jan nunca tuvo muncho interés na publicación fuera del Estáu, al nun poder controlar les traducciones –mesmamente, nAlemaña llegaron a indicar como autor del personaxe a Francisco Ibáñez, padre de Mortadelo y Filemón-.

Con too, Super López sí que foi traducíu al catalán -col nome de Super Llopis- gracies a les subvenciones de la Generalitat de Catalunya. Otra manera, nel 2005 el Comú de Canillo, n'Andorra, encargó y repartió ente los sos habitantes una edición de 1000 exemplares de *Les Muntanyes Voladores*. Una traducción al catalán del álbum *Los montes voladores*, anque col nome orixinal del personaxe, Superlópez. En gallegu, realizóse una edición nel 2010 de *La caja de Pandora*, traducida como *A caixa da Pandora*.

## Referencies

## Enllaces esternos
Hortalices

LES HORTALICES 

Les HORTALICES son un conxuntu de plantes cultivaes xeneralmente en güertes, que se peracaben 
como alimentu, yá seya de forma cruda o cocida per aciu distintes preparaciones.

El términu hortoliza inclúi a les verdures y a les llegumes verdes como les fabones y los arbeyos. Dientro del conceutu d'hortolices escluyir a les frutes y a les ceberes.

Esta distinción suel ser bastante arbitraria y nun se basa en nengún fundamentu botánicu, por casu, los tomates y el ají considérase hortolices y non frutes, a pesar de que la so parte comestible ye la fruta.

## Referencies

## Enllaces esternos
Alcedo atthis

El , tamién **verderríos**, ye una especie d'ave coraciiforme de la familia Alcedinidae, qu'habita en llagos y ríos d'Europa, África y Asia.

El llombu del cuerpu, tiesta y ales ye azul-turquesa con rellumos verdosu-metálicos. El banduyu y un par de zones sobre los güeyos son de color naranxa, mentanto que les zones del gargüelu, oreyes y furacos nasales son blanques. Pese a estes xeneralidaes, ye complicao dar un patrón exautu del color del so plumaxe, darréu qu'esti varia según la incidencia de la lluz. Sicasí, ye una ave inconfundible.

## Referencies
Llemosín (rexón)

**Llemosín** (en occitanu: Lemosin; en francés: Limousin) ye una rexón de Francia allugada nel centru del país. La rexón llenda al norte cola rexón de Centru, al este cola rexón Auvernia, al sur cola rexón Aquitania y al oeste cola rexón de Poitou-Charentes. La so capital ye Limoges.

La rexón ta formada per tres departamentos.

## Referencies

## Enllaces esternos
* Web oficial del Conseyu Rexonal (en francés)
Kikelín

**Kikelín** foi la primer revista de cómic que vio la lluz n'Asturies, creada y dirixida por Isaac del Rivero Sr.. Tuvo una periodicidá selmanal y vivió ente 1960 y xunetu de 1962.

La revista surdió como folletu publicitariu pa la empresa de Chocolates Kike, de Xixón, pa la que Robert creara'l personaxe *Kikelín* dientro de la serie *Kikelín y Frescolina*.
Tuvo series d'aventures procedentes de la prensa americana y británica como: “Big Ben Bolt”, “Cisco Kid”, “Buck Rogers”, “Gun Law”, “Bat Masterson”, “S.A.S.”, “La patrulla fantasma” y “Slade, deputy marshall”. Completábase con historietes humorístiques pa neños creaes por autores asturianos, como Robert y Naves.

## Referencies

## Enllaces esternos
Kikelín. Revista infantil de chocolates Kike Gijón en el recuerdo (web).
Cueva de la Loxa

La **Cueva de La Loxa** ye una cueva asitiada nel conceyu asturianu de Peñamellera Baxa.

La cueva ta asitiada nes cercaníes del ríu Deva pela rodiada del pueblu Mazo.

La cueva foi descubierta en 1908 atopándose una galería d'alredor de cien metros nos qu'a la metá atópense les pintures rupestres paleolítiques. Na paré, a un altor de cuatro metros, alcuéntrase un cachu de paré pintáu en negru, y sobre esta zona pintáu en blancu los trazos de seis animales, cuatro toros y dos animales que por cuenta del so estáu de caltenimientu nun pueden ser identificaos.

## Referencies

## Enllaces esternos
Casa del Deán Payarinos

La **casa del Deán Payarinos** alcuéntrase na plaza de la Corrada del Obispu na llocalidá asturiana d'Uviéu.

El nome de la casa provién del canónigu Benigno Rodríguez Pajares, quien mandó construyir esta casa en 1900, siendo diseñada por Juan Miguel de la Guardia.

Anguaño l'edificiu alluga'l Conservatoriu Superior de Música Eduardo Martínez Torner.

## Ver tamién
* Eduardo Martínez Torner

## Referencies

## Enllaces esternos
Universidá Juraj Dobrila de Pula

La **Universidá Juraj Dobrila de Pula** ye universidá foi fundada en Pula, Croacia, en 2006. Cuenta 2.465 estudiantes (2012). Pasó a se denomar por Juraj Dobrila, obispu de Pula y Poreč.

## Facultà

* Economía y turismo
* Lletres
* Musica

## Rectores
# Marčelo Dujanić (2006 – 2009)
# Robert Matijašić (2009 – 2013)
# Alfio Barbieri (2013 – *2017*)

## Referencies

## Enllaces esternos
* Páxina oficial
Ilesia de Santianes de Pravia

La **[[ilesia (edificiu)|ilesia]] de [[Xuan Evanxelista|San Xuan Apóstol y Evanxelista]]** de Santianes, del conceyu asturianu de Pravia.

La ilesia construyóse nel sieglu VIII, por voluntá del Rei Silo, según indica la lápida fundacional del templu, y debió ser construida nel periodu comprendíu ente los años 774 y 783. El rei Silo treslladó la Corte dende Cangues d'Onís hasta Pravia, puntu d'alcuentru de varies calzaes romaneas, ente elles la que diba hasta *[[Astorga|Asturica Augusta]]*. Considérase la ilesia más antigua d'Asturies, y formaba parte del complexu cortesanu que se completaba col palaciu real, anguaño totalmente desapaecíu, que se construyó nos alredores del templu, posiblemente sobre una edificación anterior. Ta considerada como una de les primeres obres del conocíu como prerrománicu asturianu o arte asturianu. Nel templu celebróse'l debate entre Beatu de Llébana y Elipanto de Toledo, sobre la interpretación adopcionista de la divinidá de Cristu.

## Referencies

## Enllaces esternos
Chris Pratt

**Christopher Michael Pratt**, conocíu como **Chris Pratt**, ye un actor d'Estaos Xuníos d'América. 

## Referencies

## Enllaces esternos
Imaginaria

**Imaginaria** ye una antoloxía de cuentos solidarios , un llibru que recueye ventidos rellatos de los siguientes autores:

* *El reloj de arena*, d'Inma Chacón
* *La cara oculta de la Luna*, d'Emilio Calderón
* *Los dos reinos mellizos*, de Vicente García Oliva
* *Al otro lado de la orilla*, de Laura Luna
* *El nacimiento de un superhéroe*, de José Carlos Atienza
* *El gigante y la luna*, de Rubén Serrano Calvo
* *El reino al otro lado del puente*, de Lydia Alfaro
* *Meñique, el robot pastelero*, de J. Olloqui
* *Cosa de duendes*, de David J. Skinner
* *Clara y el gato de invierno*, de Gloria T. Dauden
* *Lucita encuentra su estrella*, de David Carvajal
* *Robi*, d'Eduardo Vaquerizo
* *Kili y el gigante de la piscina*, de Javier Pellicer
* *Guiomar y el ruiseñor*, de Luis Guillermo del Corral
* *Maratón de fantasía en Sueñilusión*, de María Delgado
* *Un amigo fiel*, d'Isabel Keats
* *La niña verde*, de Fernando Cámara
* *Un héroe de dibujos animados*, de María Zaragoza
* *Teddy*, de Tony Jiménez
* *Noelia*, de Melchor Miralles
* *El cuentista y el rey*, de Roberto Malo
* *Llaves*, de Magnus Dagon

Los ilustradores son Ana López Caro, Francisco Segura, Ittai Manero, Fran Carras, Antonio Barrera, Belén García, Rubén Francia, María Elena Cariapaza, Héctor Morales, Leticia Zamora, Rafael Baena, Elena Blanco, Mónica Ruiz Losa, Alfonso Zapico, Xavier Leperdu, Cielo Donís, Verónica Buentello, Marcos Becerro, Almu CJ, Sonia Sanz Escuder,Gonzalo Royo y Juapi. La portada del llibru ye de Wilhem Briceño.

El llibru ye a beneficiu de Matrioska Fons Mellaria, asociación pa l'acoyida de neños bielorrusos afeutaos pol accidente nuclear de Chernóbil. De tal mou que la totalidá del importe de cada exemplar destinaráse dafechu a sofitar los gastos de treslláu y agospiu de los rapazos y rapaces durante la so estancia n'España.

## Referencies

## Enllaces esternos
* Web oficial del llibru 
* Videu Imaginaria
Inma Chacón

**Inmaculada Chacón Gutiérrez** , más conocida como **Inma Chacón**, ye una narradora y poeta española, hermana ximielga de Dulce Chacón.

## Biografía
Nació n'Estremadura nuna familia conservadora. El so padre, Antonio Chacón, foi alcalde de Zafra mientres la dictadura de Francisco Franco.

Finó cuando Inma y Dulce teníen 11 años. María Gutiérrez, la madre, partió coles neñes al añu siguiente a Madrid, onde s'instalaron.

Inma Chacón ye doctora en Ciencies de la Información pola Universidá Complutense de Madrid, ye profesora de Documentación na Universidá Rei Xuan Carlos. Foi decana de la facultá de Comunicación y Humanidaes na Universidá Europea, fundadora y direutora de la revista dixital *Binaria* y direutora del Doctoráu en Comunicación, Puxanza Teunolóxica y Renovación Sociocultural.

Ye columnista d*'El Periódico de Extremadura* dende fines de 2005 y collabora con diversos medios.

La so primer novela, *[[La princesa india]]*, ye un homenaxe a la so hermana, pos yera una hestoria qu'ella quería escribir cuando careció del cáncer que terminaría cola so vida en 2003.

En 2011 resultó finalista del Premiu Planeta cola so cuarta novela *[[Tiempo de arena]]*.

## Bibliografía

* *La princesa india*, novela, Alfaguara, 2005
* *Alas*, poemario, Ellago, 2006
* *Urdimbres*, poemario, Ellago, 2007
* *Las filipinianas*, Alfaguara, 2007
* *Nick*, novela juvenil, La Galera, 2011 
* *Antología de la herida*, poemario, Musa a la 9, 2011 
* *Tiempo de arena*, novela, Planeta, 2011
* *Mientras pueda pensarte*, novela, Planeta, 2013
Emilio Calderón

**Emilio Calderón**  ye un escritor español. Llicenciáu n'Historia Moderna, trabayó na Editorial Cirene, de la que foi fundador. 

## Biografía
En 1980 estudia cine nel taller d'Artes Imaxinaries y aficiónase a la fotografía. En 1984 llicencióse n'Historia Moderna pola Universidá Complutense de Madrid. Recibe, nel añu 2008, el XIII Premiu Fernando Lara de Novela pola so obra *El judío de Shanghai*, editada por Grupo Planeta. El 15 d'ochobre de 2009 queda finalista del Premiu Planeta cola so obra *La bailarina y el inglés*. En 2010 foi gallardoniáu con un Micrófonu de Plata pola Asociación de Radio y Televisión de la Rexón de Murcia.

## Obres
**El fantasma de cera*.
**La momia que me amó*.
**Con los animales no hay quien pueda*.
**Retrato de un detective enamorado*.
**Julieta sin Romeo*
**Continúan los crímenes en Roma*.
**Roma no paga traidores*.
**Vértigo*.
**El último crimen de Pompeya*.
**Deporte y límites*.
**Los okupantes*.
**Félix Fantoba y el club de los escapistas*.
**El cazador de sombras*.
**El cielo encendido y otros misterios*.
**El misterio de la habitación cerrada*.
**El elefante que quería ser hormiga*.
**La cara oculta de la luna (Antoloxía Imaginaria)*.
**El mapa del creador*.
**El secreto de la porcelana*.
**El judío de Shanghái*.
**La bailarina y el inglés*.
**Los sauces de Hiroshima*.
**La biblioteca*.
**La fama de los Modlin (Antoloxía La vida después-Cuentos de cine)*.
**El espejo (Antoloxía Relatos Insólitos)*.
**El velo de Isis*.
**Círculos*.
**Los ojos con mucha noche*.

## Referencies

## Enllaces esternos
Antoloxía

Una **antoloxía** ye una escoyeta d'obres notables por dalgún motivu en particular, de daquién o daqué específicu (lliteraries, cinematográfiques, musicales, etc.).

Nel contestu lliterariu, una antoloxía contendría una seleición de testos d'unu o dellos autores. 

Ye común en poesía (antoloxía poética), anque tamién puede dase n'otros xéneros, como fábules, ensayos o cuentos. 

L'antoloxía puede ser de naturaleza temática, lliteraria o bien personal y arbitraria. 

## Referencies

## Enllaces esternos
Al Pacino

**Al Pacino**, Jr.  ye un actor norteamericanu, ganador de dos premios de l'Academia (Óscars). Algamó sonadía poles sos actuaciones en papeles de gangsters y de personaxes conflictivos y turbulentos. 

## Referencies

## Enllaces esternos
Papa Lluciu I

El **papa Lluciu I** (alredor de 200 – 5 de marzu de 254) foi obispu de Roma del 25 de xunu de 253 hasta la so muerte en 254.

## Vida
San Lluciu nacio en Roma nuna data desconocida; nun se conoz nada sobro la so familia sacante'l nome del padre, Porphyrianus. Foi elixíu quiciabes el 25 de xunu de 253, y morrió'l 5 de marzu de 254. La so eleición tuvo llugar peles persecuciones que causaron l'exiliu del so predecesor el papa Corneyu, y tamién elli tuvo n'exiliu pronto tres el so nomamientu, anque logró consiguir el permisu pa tornar.

San Ciprián allábalu en delles de les sos cartes por condenar los novacianistes por mor de que refugaben la realmisión na comunión de los cristianos arrepentíos d'abandonar la práutica cristiana baxo les persecuciones.

La so fiesta ye'l 5 de marzu, data na que ye conmemoráu nel Martiroloxu romanu: "Nel cementeriu de Calistu na Vía Apia, Roma, sepulcru de San Lluciu, Papa, socesor de San Corneyu. Pola so fe en Cristu tuvo n'exiliu y actuó como un destacáu confesor de la fe, con moderación y prudencia, nos sos difíciles tiempos".

La so festividá nun apaez nel Calendariu tridentín del papa Píu V. En 1602, foi introducíu cola data de 4 de marzu, nel Calendariu Xeneral Romanu. Col inxerimientu en 1621 na mesma data que San Casimiru, la celebración del papa Lluciu quedó reducida a una conmemoración dientro de la misa de San Casimiru. Na revisión de 1969, omitióse la fiesta del papa Lluciu del Calendariu Xeneral Romanu, en parte por mor de la poca seguranza de ser "martir", títulu col que fore honráu,  y movióse del Martiroloxu romanu la so festividá pal día de la so muerte.

A pesar de tar honráu equivocadamente como martir nel *[[Liber Pontificalis]]*, de fechu nun sufrió martiriu. Sábese que la persecución de Valerianu na que se dixo que sofriere martiriu asocedió depués del mes de marzu de 254, mes nel que'l papa Lluciu morrió. 

## Sepulcru
El so sepulcru caltiénse entá nes Catacumbes de Calistu. Los sos restos lleváronse posteriormente a la ilesia de Santa Cecilia in Trastevere, xunto colos restos de Santa Cecilia y otros. La so tiesta preservóse nun relicariu na catedral de San Ansgar en Copenḥague. Esta reliquia llevóse a Roskilde alredor del añu 1100, llueu que San Lluciu fore nomáu patrón de la rexón danesa de Sjælland. Hubiere degorrios a lo llargo del Isefjord na ciudá de Roskilde, y como ellos declararon que solo tarreceríen la calavera de Lluciu, esto fizo que se traxera pa Dinamarca, colo que la paz tornó al fjordu. Depués de la reforma protestante, el craniu llevóse a les sales d'exhibición del rei Federicu III en Copenahgue, au tuvo amosándose xunto col embrión pretrificáu qu'una muyer llevó dientro sí per 28 años, asina como otres monstruosidaes que coleccionaba'l rei (fasta que foron treslladaes al muséu nacional de Copenhague). La tiesta del papa San Lluciu ye una de les poques reliquies que sobrevivieron a la reforma protestante en Dinamarca.

## Referencies
* Testu traducíu dende l'artículu de la wikipedia n'inglés, dende esta versión (10/11/2014).

## Enllaces esternos

* Papa Lluciu I na ''Encyclopedia Catholica''. (n'inglés)
Apache (Danza)

La **Danza Apache** ye un baile mui dramáticu asociáu a la cultura popular de les cais de París nos entamos del sieglu XX. El nome d'esta danza tómase del términu pal hampa parisita de la dómina.

Dizse que la danza recrea la discusión ente un proxeneta y una prostituta. Incluye bofetones, y golpes, asonsañamientu de garrar l'home a la muyer y tirala mientres ella llucha o simula inconsciencia. En dellos exemplos, la muyer pue defendese.

## Anicios

Nel *Fin de siècle* parisín, miembros mozos de les pandilles de les cais de la ciudá fueron etiquetaes como *apache* pola prensa por mor de la so fericidá y el so comportamientu xabaz pa colos sos rivales, un nome tomáu de los nativos norteamericanos, los apaches. En 1908, los bailarines Maurice Mouvet y Max Dearly entamaron a visitar los bares frecuentaos por *apaches* buescando inspiración pa les sos dances. Formularon la nueva danza con movimientos vistos ellí y diéron-y el nome d' *Apache*. Max Dearly fue'l primero n'interpretar la nueva danza en 1908 en Paris nel restaurante *Ambassadeurs* y Maurice en Ostend nel *Kursaal*. Un poco más sero, nel veranu de 1908, Maurice y la so compañera Leona interpretaron la danza nel *Maxim’s* y Max Dearly un impautu mayor, formando pareya con Mistinguett, nel *show* del Moulin Rouge, *La Revue du Moulin*.

## Representaciones
Consérvase una película de 1902 d'Edison de dos bailarines, Kid Foley y Sailor Lil interpretando una * danza Tough * que es asemeyada n'estilu.

El "Valse des rayons" (tamién llamáu'l "Valse chaloupée") de Jacques Offenbach del ballet "Le Papillon" utilizóse nuna producción de 1908 nel *Moulin Rouge* y convirtióse na música más asociada con esta danza.

En *The Mothering Heart*, un curtiu de 1913dirixíu por D. W. Griffith, una danza Apache dance muéstrase nun restaurante cabaret.

La serie de cine mudu *Les Vampires* contién una riestra d'escenes de danza Apache interpretaes por bailarines de la cai en llugar de los actores. 

*Parisian Love* (1925) muestra a Clara Bow como una bailarina Apache, na que la propia danza apaez na primera escena de la película.

## Referencies
Sandmännchen

**Sandmännchen** (alemán, lliteralmente *homín de sable*) ye una famosa serie de televisión alemana pa neños. Ta basada nel suxetu del Sandman (lliteralmente *home de sable*), una figura de cuentu que echaba sable máxicu a los güeyos de los neños pa que se duerman. Los episodios emitiéronse dende 1959 diariamente en delles canales de televisión alemanes sobre los seis o siete de la tarde y yeren cuentos pa dormir. El borrador escribiólo Ilse Obrig y Johanna Schüppel en 1959. Mientres la separación d'Alemaña esistieron dos versiones del Sandmännchen.

## Historia

Ilse Obrig yá realizara un programa de cuentos pa dormir nuna emisora de radio de l'Alemaña Oriental. En 1958 convirtióse nun programa de televisión que foi emitíu pola DFF, la televisión nacional d'Alemaña Oriental. Dempués de qu'Ilse Obrig camudara d'emisora y empezara a trabayar pa SFB, la emisora de Berlín Oeste n'Alemaña Occidental, ocurrióse-y la idea de la figura *Sandmännchen*. Xunto l'autora y diseñadora de muñeques Johanne Schüppel, diseñó la figura y trazó la estructura de la serie.

Enantes de que'l programa fora llanzáu, la televisión d'Alemaña Oriental diose cuenta de la idea y copióla. Finalmente llograron llanzar el *Sandmännchens Gruß für Kinder* (Saludu del *Sandmännchen* pa neños) n'Alemaña Oriental el 22 de payares de 1959, nueve díes enantes que n'Alemaña Occidental (1 d'avientu).

Los dos versiones del mesmu programa foron emitíes hasta la Reunificación alemana en 1990. La emisión del Sandmännchen n'Alemaña Oriental suspendióse, pero volvió empezar poco dempués por protestes de los espectadores. Por mor de la unificación de les canales públiques de los dos estaos alemanes, les series Sandmännchen del este y del oeste foron unificaes tamién. Dende 1991 una versión común coles carauterístiques de la versión oriental foi emitida en toa Alemaña.

## Estructura y Realización

Cada episodiu empieza con un saludu del Sandmännchen que cuenta la hestoria a los neños. Dempués de la hestoria'l Sandmännchen aparez de nuevu y manda a los neños a la cama, usando'l so sable máxicu y cantando una añada.

## Referencies

## Enllaces esternos

*Páxina oficial (alemán)
*
Viña del Mar

**Viña del Mar** ye una ciudá de Chile en la provincia de Valparaíso. La ciudá tenía una población de 301.399 habitantes nel añu 2012 y tien una superficie de 122 km².

## Referencies

## Enllaces esternos

*  Sitiu web del municipio de Viña del Mar
Piet de Jong

**Petrus Josef Sietse "Piet" de Jong**  foi'l primer ministru de los Países Baxos ente'l 1967 y el 1971.

Oficial de la marina neerlandesa, viaxó al Reinu Xuníu'l 13 de mayu de 1940 a bordu del submarín O-24 y, mientres la Segunda Guerra Mundial, sirvió como comandante d'aquella embarcación. N'abril de 1946 él volvió a los Países Baxos. Ellí trabayó xunto al almirantado el 1947 y el 1948 trabayó nel ministeriu de la marina.

Ente'l 25 de xunu de 1959 y el 24 de xunetu de 1963 él foi Secretariu d'Estáu de la Defensa, mientres el gobiernu de Jan de Quay. Ente'l 1967 y el 1971 él foi Primer Ministru de los Países Baxos.

## Referencies
Mark Rutte

**Mark Rutte**  ye un políticu neerlandés, actual Primer Ministru de los Países Baxos.

## Biografía
Mark Rutte nació en L'Haya el 14 de febreru de 1967 nel senu d'una familia fiel a la Ilesia reformada holandesa; militaben nel Partíu Antirrevolucionariu y depués na Llamada Democristiana.

Rutte graduóse en Historia de los Países Baxos na Universidá de Leiden en 1992. Mientres estudiaba na universidá, formó parte de la Xunta Directiva de la organización xuvenil del Partíu Popular pola Llibertá y la Democracia (VVD poles sos sigles en neerlandés), un partíu lliberal de centroderecha; siendo presidente d'esa caña xuvenil ente 1988 y 1991.

El mesmu añu de la so graduación na universidá, 1992, Rutte entró a trabayar na empresa multinacional de capital británicu y neerlandés Unilever; ocupándose de la formación del personal, y participando en delles reorganizaciones, hasta 1997 cuando foi xubíu a xefe de personal al serviciu de Van den Bergh Netherlands. Nel 2000 Rutte foi designáu pal Grupu Corporativu de Recursos Humanos. Nel 2002 foi nomáu Direutor de Recursos Humanos de IGLOMora Groep BV, una subsidiaria de Unilever.

Paralelamente Rutte prosiguía cola so carrera política como miembru de la Xunta Directiva del VVD ente 1993 y 1997; y nel 2002 foi miembru del comité del partíu encargáu de les nominaciones pa les eleiciones parllamentaries d'esi añu.

El 22 de xunetu del 2002 Rutte foi nomáu Secretariu d'Estáu (cargu equivalente a Viceministru na estructura constitucional neerlandesa) d'Asuntos Sociales y Emplegu; permaneció nesi cargu hasta'l 16 de xunu del 2004. Ente'l 16 de xunu del 2004 y el 27 de xunu del 2006 foi Secretariu d'Estáu d'Educación, Cultura y Ciencia.

El 31 de mayu del 2006 Rutte foi escoyíu líder del Partíu Popular pola Llibertá y la Democracia nuna eleición interna na que llogró l'el 51,5% de los votos de los miembros del partíu.

## Referencies

## Enllaces esternos
Andrés Chávez

**Andrés Eliseo Chávez** , conocíu como **Andrés Chavez**, ye un .

## Palmarés

### Campeonatos nacionales

## Referencies

## Enllaces esternos
Presidente de Panamá

El **[[Presidente]] de [[Panamá]]** ye'l Xefe d'Estáu y de Xefe de Gobiernu de Panamá y encabeza el Poder executivu del país, ye escoyíu pente medies de votu popular pa un periodu de 5 años.

## Gobernante del Estáu Llibre del Ismu (1840 - 1841)
* Xeneral Tomás Herrera (* 1804 - † 1854): Xefe Civil Superior ente'l 18 de payares de 1840 y el 20 de marzu de 1841, Xefe Superior del Estáu ente'l 20 de marzu y el 8 de xunu de 1841 y Presidente ente'l 8 de xunu y el 31 d'avientu de 1841.

## Presidente del Conseyu Municipal y primer presidente ''de facto'' (1903)
* Demetrio H. Brid: 3 de payares de 1903 - 4 de payares de 1903.

## Miembros de la Xunta Provisional de Gobiernu (1903 - 1904)
* José Agustín Arango, Tomás Arias y Federico Boyd: 4 de payares de 1903 - 20 de febreru de 1904

## Presidentes de Panamá (1904 - presente)

;Notes
:¹ nel poder
:² Provisional
:³ Presidente de la Xunta Provisional
* Entre 1968 y 1989, el Xefe de Guarda Nacional yera'l gobernante *de facto*. Por esta razón, Omar Torrijos Herrera (ente'l 13 d'ochobre de 1968 y el 1 d'agostu de 1981), Florencio Flores Aguilar (ente'l 1 d'agostu de 1981 y el 3 de marzu de 1982), Rubén Darío Paredes (ente'l 3 de marzu de 1982 y el 12 d'agostu de 1983) y Manuel Noriega (ente'l 12 d'agostu de 1983 y el 20 d'avientu de 1989), fueron quienes gobernaron, indireutamente, el país.
Sieglu XL e.C.

El **sieglu XL enantes de Cristu** (e.C.) entamó'l 1 de xineru del añu 3099 e.C. y remató'l 31 d'avientu del 3000 e.C.

## Referencies

## Enllaces esternos
Selena Gomez

**Selena Marie Gomez** (Nacida'l 22 de xunetu de 1992, Grand Prairie, Texas, Estaos Xuníos), Ye una actriz y cantante d'Estaos Xuníos. Más conocida pola serie de televisión *Wizards of Waverly Place*.

## Discografía

### Álbumes d'estudiu

* *Stars Dance* (2013)
* *Revival* (2015)

### Sencillos

* 2013: *Come & Get It*
* 2013: *Slow Down*
* 2014: *The Heart Wants What It Wants*
* 2015: *Good for You* (con ASAP Rocky)
* 2015: *Same Old Love*
* 2016: *Hands to Myself*
* 2016: *Kill Em with Kindness*
* 2017: *Bad Liar*
* 2017: *Fetish* (con Gucci Mane)
* 2017: *Wolves* (con Marshmello)

## Filmografía

## Referencies